Čo napísať ako sumár za vyše 13 000 ľudských príbehov? Čo sumárne spomenúť za viac ako 250-tisíc odrobených dobrovoľníckych hodín?
Rok 2018 bol pre nás rokom ťažkým aj krásnym.
Aj my dobrovoľníci v IPčku sme "len ľudia". Byť dobrovoľníkom je náročný záväzok a občas zlyhávame. No snažíme sa byť lepší a máme nádej a vieru, že to má zmysel.
Keď sme spravili tento sumár, sami sme boli prekvapení, koľko sme toho v roku 2018 zvládli len s minimalistickými zdrojmi, obrovskou túžbou a tvrdohlavosťou.
Tešíme sa na ďalší rok 2019 a to aj vďaka Vám. Tešíme sa a sme vďační, že ste v tom s nami.
V roku 2019 pokračujeme v pomáhaní mladým ďalej:
- poskytujeme 24-hodinovú, anonymnú, bezplatnú linku pomoci na ipcko.sk
- pomáhame aj v špecializovanej poradni pre zdravotne znevýhodnených na dobralinka.sk (5dní/5h)
- pokračujeme v projekte online terénneho vyhľadávania tých najohrozenejších mladých ľudí na sociálnych sieťach
- pripravujeme mobilnú pomáhajúcu aplikáciu (pre mladých so samovražednými myšlienkami)
- budeme sa naďalej vzdelávať, aby sme pomáhali najmä odborne, kvalitne a profesionálne
- a mnoho ďalšieho, čoho môžete byť súčasťou, ak budete pomáhať ďalej s nami.
Rok 18-ty je skončený a spočítaný. Tešíme sa na každý nový deň, ktorý pred nami v roku 2019.
Pozdravujú
IPčkári